Id-Deċiżjoni tal-Kummissjoni
tal-20 ta’ Frar 1995
dwar il-lista ta’ stabbilimenti approvati f’dik li qabel kienet ir-Repubblika Jugoslava tal-Maċedonja,bil-għan ta’ l-importazzjoni ta’ laħam frisk fil-Komunità
(Test b’relevanza għaż-ŻEE)
(95/45/KE)
IL-KOMMISSJONI TAL-KOMMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru dwar il-problemi tal-ispezzjoni veterinarja u tas-saħħa fuq l-importazzjoni ta’ l-annimali tal-ifrat, tan-nagħaġ, tal-mogħoż, tal-majjal u tal-laħam frisk jew prodotti tal-laħam minn pajjiżi terzi [1], kif l-aħħar emendata bl-Att ta’ l-Adezzjoni ta’ l-Awstria, tal-Finlandja u tal-Isvezja, u partikolarment bl-Artikoli 4(1) u 18 (a) u (b) tagħha,
Billi l-istabbilimenti fil-pajjiżi terzi ma jistgħux ikunu awtorizzati li jesportaw laħam frisk lejn il-Komunità jekk ma jissodisfawx il-kondizzjonijiet ġenerali u speċjali stabbiliti f’dik id-Direttiva;
Billi, bi qbil ma’ l-Artikolu 4(3) tad-Direttiva 72/462/EEC, f’dik li qabel kienet ir-Repubblika Juguslava tal-Maċedonja, bagħtet lista ta’ stabbilimenti awtorizzati biex jesportaw lejn il-Komunità;
Billi l-ispezzjonijiet fil-post mill-Komunità urew li l-istandards ta’ l-iġjene ta’ dawn l-istabbilimenti huma biżżejjed u għalhekk jistgħu jidħlu fl-ewwel lista ta’ stabbilimenti, magħmula bi qbil ma’ l-Artikolu 4(1) ta’ dik id-Direttiva, li minnha tista tkun awtorizzata l-importazzjoni ta’ laħam frisk;
Billi l-importazzjoni ta’ laħam frisk mill-istabbilimenti fil-lista fl-Anness ta’ hawnhekk tibqa’ suġġetta għall-provvedimenti diġa stabbiliti, għad-dispożizzjonijiet ġenerali tat- Trattat u partikolarment tar-Regolamenti veterinarji tal-Komunità, partikolarment fir-rigward ta’ protezzjoni tas-saħħa;
Billi l-miżuri li hemm provvediment dwarhom f’din id-Direttiva huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI
Artikolu 1
1. L-istabbilimenti f’dik li qabel kienet ir-Repubblika Juguslava tal-Maċedonja, stabbiliti f’dan l-Anness huma hawnhekk approvati għall-iskop ta’ l-esportazzjoni ta’ laħam frisk lejn il-Komunità.
2. Oġġetti importati minn dawk l-istabbilimenti għandhom jibqgħu suġġetti għall-provvedimenti veterinarji tal-Komunità stabbiliti x’imkien ieħor, partikolarment dawk li jikkonċernaw il-protezzjoni tas-saħħa.
Artikolu 2
Din id-Deċiżjoni hija ndirizzata lill-Istati Membri
Magħmula fi Brussel, l-20 ta’ Frar 1995.